Aquest text parla sobre el tema Esport?
Marc el mag (segle ii) fou un gnòstic de l'escola anatòlica o oriental de la denominada secta valentiniana, una de les formes que adoptà el docetisme. La principal font per conèixer les seves idees és l'Adversus haereses de Sant Ireneu. Aquest l'acusa de valer-se dels seus coneixements (per exemple filtres afrodisíacs) per seduir a les dones. Marc es valia de pràctiques cabalístiques, utilitzava la guematria i es recolzava també en l'astrologia. Practicava tota classe de tècniques màgiques amb les quals simulava miracles, i va convèncer moltes persones. Ireneu també deia d'ell que era un "profeta capaç de transmetre als altres el carisma profètic".
Marc va ensenyar a la província romana d'Àsia, i els seus deixebles per la vall del Roine, lloc on els va trobar Ireneu. El bisbe de Lió compara les arts de Marc amb les d'Anaxilaos, i diu que és un precursor de l'anticrist. L'anomena "mag" perquè manipulava l'aigua i el vi de la consagració eucarística i obtenia colors vermells i púrpures (com la sang), i semblava que la "Gràcia" vessava la seva sang al calze. Ireneu també diu que a l'interior de Marc hi vivia un dimoni que el feia profetitzar i feia profetitzar també a les seves seguidores, anomenades "marcoses".
S'ha discutit si les afirmacions d'Ireneu són certes o no, però els papirs màgics confirmen les relacions del gnosticisme amb les pràctiques màgiques.
No.